

**Referat**

Styremøte-SM II 2024

**Nord-Hålogaland**

**Elghundklubb**

Møtested : Takst Team Vesterålen AS,

Vesterålsgata 96A

Dato : 21/8-2024

Tid : 18:00

Følgende møtte : Petter, Knut Helge, Reidulf, Merete, Erwin, Jon

Meldt forfall : Jan Thore

Saksliste:

|  |  |
| --- | --- |
| Fra sist: | Av aktiviteter har det vært gjennomført 2 aversjonsdressur sau.  Sportreningshelg i Sørfjorden med Leif Ole Bygdnes. Fint arrangement med godt oppmøte, heldig med været, sosial samling ved bålet og folk var jevnt over fornøyde. Raymond Sollie har sendt inn til en reportasje til bladet Elghunden. Klubbens dommere har gjennomført blod og fersksporprøver, og en rekke ekvipasjer er godkjent som ettersøkshunder. NM uttak løs er avholdt, Jon laget et lettvint excel ark som vil lette prosessen ved neste uttak, hvis det blir flere om beinet. Rune Pettersen på første og Svein Kyrre Jakobsen som reserve. Vår dommer er Jan Håvar. Utstilling og spor helg på Sandsletta ble avviklet av primus motor Merete, med godt hell med været. Et kjempearrangement hvor det fredag ble avviklet utstilling med 25 påmeldinger. Samla blodsporprøve 24 stykk lørdag og 22 stk. Søndag. 6 fersksporprøver. Knut Helge hadde ansvaret for 6x2 ekvipasjer på treningssporing. 6 dommere bidro, 4 sporleggere og 2 aspirant/ elever. Knut og Rune er snart autoriserte ettersøksdommere! Merete er snart i mål med dommerstatus band. Venter på avklaringer om utdanningsløpet for Petter og John Erik Solberg. De er registrert som kandidater. Raymond Sollie skal re-autoriseres på aversjon, og var villig til å gjøre tjeneste for klubben.  For den tradisjonelle hundesamlingen i Sørfjorden ble dato fastsatt på tross av at vi visste at det var endel annen aktivitet helga 16-18 Aug. Det ble ikke ønsket å ha den for nært Sandsletta, og det kunne bli utfordrende å ha den etter skolestart, da vi kunne risikere at skolen ønsket å disponere den da. 12 august ble det besluttet å avlyse samlingen grunnet laber interesse og vansker med å få tak i dommere.  Minneord for Oddvar Sameien er sendt inn i god tid før fristen 4 August, og kommer sannsynligvis på trykk i neste utgave av Elghunden.  Klubblogo er vasket og oppdatert, lagret i fornuftige formater, og publisert rundt til styremedlemmer, slik at vi alle har «backup». |
| Sak 1 SM2/24 | Økonomi |
| Sak 2  SM2/24 | Årsmøte |
| Sak 3  SM2/24 | Plan styremøter |
| Sak 5  SM2/24 | Vandrepokal |
| Sak 10  SM2/24 | Reklame |
| Sak 12 SM2/24 | Utstillinger |
| Sak 13 SM2/24 | Ettersøk videregående kurs |
| Sak 14 SM2/24 | Dommersamling |
| Sak 15 SM2/24 | Blodsporgruppe |
| Sak 16 SM2/24 | 2-dagersprøver (band, løs) |
| Sak 17 SM2/24 | Avtaler for terreng |
| Sak 18 SM2/24 | Aktivitetsplan 2024 oppsummering |
| Sak 19  SM2/24 | Aktivitetsplan 2025 |
| Sak 20  SM2/24 | Innkjøp |
| Sak 21  SM2/24 | Blåbyutstillinga 2024 |
| Sak 22  SM2/24 | Vedtak økonomiske godtgjørelser |
| Sak 23  SM2/24 | Formalvedtak uttak NM |

Referat i rødt Vedtak:

|  |  |
| --- | --- |
| Sak 1 SM2/24 | Økonomi redegjøres for av kasserer Reidulf Halvorsen.  Saldo på konto pr. 21. August : 211 133,- Forventede innbetalinger : påmeld.avg prøver Forventede utgifter : 0  Eiendelsregisteret:  Medlemsmasse status pr. 24. Juni: 101 medlemmer  Vedtak: Reidulf skal forsøke å sette opp et resultat etter Sandsletta. |
| Sak 2 SM2/24 | Årsmøtelokale Scandic Narvik er booket og ordrebekreftet.  Vedtak: Til etteretning. |
| Sak 3 SM2/24 | Plan styremøter:  Oktober – terminliste  Desember – årsmøteforberedelser  Vedtak: Styremøte August, uke 34 settes opp i årsplan for 25. På styremøte i august tas avgjørelser ifht terminliste kommende år. |
| Sak 5 SM2/24 | Status vandrepokal. Premieliste 2023 viser at Merete får første nappet i den nye vandrepokalen for bandhund, og Nina Bredesen får napp i løshund vandrepokal.  Reidulf har tråden her. Har vært i kontakt med Sparebanken 68 Nord.  Som vil fortsette samarbeidet med NHEHK, og sponser ny pokal.  Han bestiller pokal og skilt for nappene i 2023.  Vedtak: Reidulf ordner med gravering for napp til pokaler, Merete sender info på hunder og førere. |
| Sak 10 SM2/24 | Reklame:  Klistremerker – pris? Utdeling?  Capser ? Mange igjen ? Bestille inn nye?  Gensere/ jakker med logo-trykk ?  Vedtak: Klistremerker til gratis utdeling. Det bestilles refleksvester med logo for å bruke på arrangement. Erwin sjekker opp ang refleksvester. Alle sjekker videre ang bekledning med logotrykk og sender forslag til Jon. |
| Sak 12 SM2/24 | Status utstillinger.  Det er et ønske om å flytte en-dagers sommerutstilling til vinteren da det er laber påmelding på en dagers utstilling, og heller gjennomføre to-dagers utstilling i Bjerkvik på vinteren.  Mindre logistikk ifbm. Sandsletta-helga, krever mindre arbeid.  Og det er lettere å få sponset premier når arrangementene blir fordelt.  Vedtak: Enstemmig vedtatt. Bjerkvikhallen reservert 22.02-23.02.25. |
| Sak 13  SM2/24 | Ettersøk videregående kurs, del 2?  Vesterålen hundeklubb har vurdert kurs. Avvikle selv eller samarbeid ?  I messenger gruppa oppfattet jeg ikke at noen var negativ til et samarbeid. Rita er instruktør, og er medlem i begge klubbene.  Har snakket med Sture Jacobsen, han skulle ta det opp i styremøtet 18/8.  Vil være aktuelt å kjøre etter elgjakta/ Vinter/ sein vinter?  Vedtak: Vesterålen og omegn HK har spurt om samarbeid. Rita Grønbeck er instruktør og har sagt seg villig til å avholde kurs. KHF legger ut en forespørsel på klubbens FB-side for å undersøke interessen for kurs.  Evnt arrangere selv, forespør Jan Thore om å avholde kurs. |
| Sak 14  SM2/24 | Dommersamling. Det er kommet inn ønske om en samling for alle dommere for NHEHK (blod/fersk, band, løs).  Justering på at dette egentlig er for bandhunddommere. Det er svært ulike prøveregler for prøveformene, så aktualiteten for et felles møte begrenser seg muligens kun til «Etikk og moral» kapittel og øvrige fellesregler.  Løshunddommere har allerede rutine for slikt møte.  Styret bør i samråd med prøveledere/ dommere sette fokus på saken, og i samarbeide søke gode løsninger. Eventuelt samarbeide med Troms?  Saken anses ikke lukket som et enkeltvedtak på ett styremøte, men bør stå åpen frem til tilfredstillende rutine er funnet. Gjerne vedtak utformet for å gjelde alle prøveformer.  Vedtak: Vi følger opp at det blir gjennomført dommermøte i forkant av neste års sesong innenfor de ulike prøveformene(band, løs, ettersøk). Det er prøveleders ansvar å organisere. |
| Sak 15  SM2/24 | Blodsporgruppe. Kan klubben opprette en gruppe for blodsportrening?  Aktiviteter som innrettes og publiseres på kalender/ facebook gruppe etc.  Det tenkes her en modell for å favne om flere medlemmer, som likegodt kan sokne under vår klubb, som til andre klubber. Sålenge vi har en blodsporaktivitet og øvrig aktivitet som kan favne disse medlemmene.  Bør dette sjekkes ut i forhold til «utvanning»/ «uttynning» av begrepet raseklubb?  Fordeler ? Ulemper? Omfang ?  Vedtak: Erwin etablerer facebook undergruppe for blodsportrening. Styret etablerer retningslinjer/ prosess for etablering osv. Merete kommer med utkast. Merete spør Elin om hun kan være med litt i startfasen? Dersom dette viser seg å være attraktivt for medlemmer og klubben, bør vi tilstrebe å få dette inn som en aktivitet for 2025. Og at det etableres en underkomitè av årsmøtet for å avvikle denne aktiviteten for 2025. |
| Sak 16  SM2/24 | 2-dagersprøver (band, løs)  Knut Helge har begynt utredning for å arrangere 2 dagers, løs og/ eller band.  Bemanning? Tilstrekkelig interesse? Tidsrom ?  Vedtak: Uke 34 foreslått løshundsamling, uke 36 foreslått bandhundsamling. Terreng i Vestbygd er forespurt og venter tilbakemelding for uke 34. For uke 36 forslås på Andøya og Jan Tore Olsen må ordne tilgang til terreng.Klubben søker om ref.nr 2-dagers separatprøver 2024 og 2025 band og løs. |
| Sak 17  SM2/24 | Avtaler for terreng  Både i tilknytning til sak 16, men det er også fornuft i å sjekke ut avtaler vi har, og arkivere disse i «eget» arkiv med kartskisser.  Pr. nå mistenkes det at det finnes endel avtaler i både muntlig og skriftlig form. Avtaler som gjerne kan revideres og skriftliggjøres.  Vedtak: Erwin tar tak i å få et system/en oversikt over avtaler, alle bistår ut ifra behov. |
| Sak 18 SM2/24 | Aktivitetsplan 2024 oppsummering  Knut Helge redegjør i møtet.  Vedtak: Sørfjorden august ble avlyst da vi ikke fikk tak i dommere. Lite påmeldinger til strømming sau høst 24. |
| Sak 19  SM2/24 | Aktivitetsplan 2025 - Knut Helge redegjør i møtet.  Vedtak: Skal forsøke å få til strømming på rein vinter 25? |
| Sak 20  SM2/24 | Innkjøp – skriver, lamineringsmaskin.  Enstemmig vedtatt av styret i messenger gruppe. Innkjøp er utført.  Reidulf har ivaretatt det økonomiske, og oppdatert eiendelsregisteret, står hos Merete.  Vedtak: enstemmig vedtatt |
| Sak 21  SM2/24 | Blåbyutstillinga 2024  Deltakelse av elghundrasene på utstilling Sortland 14-15 September.  Ble kontaktet av NKK som ved en inkurie hadde tillatt Vesterålen Hundeklubb å avholde utstilling med elghundrasene. Noe som er forbeholdt raseklubbene.  Ble diskutert i Messengergruppa, og ingen hadde innvendinger mot å tillate dette. Det gagner elghundmiljøet og letter «dørstokkmila» for å få våre medlemmer til å stille hunder før jaktprøvesesongen.  Vedtak: Merete gir tilbakemelding til NEKF om at vi ønsker at elghundrasene skal få delta på Blåbyutstilliga 25. |
| Sak 22  SM2/24 | Økonomiske godtgjørelser for utlegg og utgifter i forbindelse med aktiviteter for inntekts ervervelse for klubben.   * Ettersøksdommere som har utgifter til blod, sender inn utleggskvittering og får refundert fra kasserer. * Reiseutgifter for dommere(statens sats)   Vedtak: |
| Sak 23  SM2/24 | Formalvedtak uttak NM  NM løs og band uttaksregler sier følgende:  *Før prøvesesongen starter, året før mesterskapet, må områdeklubben ha gjort vedtak og bekjentgjøre om de skal benytte alternativ 1 eller 2.*  Med dagens situasjon mtp. Medlemsmasse og antall dommere m.m. i vår klubb, vil det kun være aktuelt med alternativ 2, uttak etter historiske resultat i ualminnelig framtid.  Av praktiske hensyn og for enkelthets skyld fattes følgende vedtak som bekjentgjøres på hjemmesiden vår:    ***Vedtak fra styret: NHEHK uttak løshund og bandhund NM er vedtatt til alternativ 2 uttaksregler historiske resultater ref. Uttaksregler.***  ***Vedtaket bekjentgjøres herved, og vedtaket er gyldig fram til nytt vedtak er fattet. Bekjentgjøring kan betraktes som årlig utført, siden vedtaket ligger festet på vår hjemmeside.***  Vedtak: enstemmig vedtatt |

|  |  |
| --- | --- |
| Eventuelt ?  SM2/24 | Vedtak: |